**NÁRODNÁ RADA SLOVENSKEJ REPUBLIKY**

 **IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 1403/2008

**717a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike (tlač 717)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ústavnoprávny výbor Národnej rady Slovenskej republiky ako gestorský výbor k vládnemu návrhu **zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

I.

 Národná rada Slovenskej republiky uznesením zo 10. septembra 2008 č. 974 pridelila vládny návrh **zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike** (tlač 717)na  prerokovanie týmto výborom:

**Ústavnoprávnemu výboru** Národnej rady Slovenskej republiky a

**Výboru** Národnej rady Slovenskej republiky **pre financie, rozpočet a menu.**

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému vládnemu návrhu zákona (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

 Vládny návrhu **zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike** (tlač 717) **odporúčali** Národnej rade Slovenskej republiky **schváliť:**

**Ústavnoprávny výbor** Národnej rady Slovenskej republiky uznesením č. 467
zo 14. októbra 2008 a

**Výbor** Národnej rady Slovenskej republiky **pre financie, rozpočet a menu** uznesením č. 387 z 15. októbra 2008.

IV.

 **Z uznesenia Výboru Národnej rady Slovenskej republiky** **pre financie, rozpočet a menu** pod bodom III tejto správy vyplýva tento **doplňujúci návrh:**

Čl. XII sa dopĺňa 12. bodom, ktorý znie:

„12. V § 176 ods. 5 sa za slovo použijú“ vkladajú slová „na prevádzkovateľa platobného systému,28) ktorý nie je Národnou bankou Slovenska, na centrálneho depozitára cenných papierov,28a)“.“.

Poznámky pod čiarou k odkazom 28) a 28a) znejú:

„28) § 31 až 37 a § 61 zákona č. 510/2002 Z. z. o platobnom styku a o zmene a doplnení niektorých zákonov v znení neskorších predpisov.

 28a) § 1 a § 99 až 111 zákona č. 566/2001 Z. z. v znení neskorších predpisov.“.

Navrhuje sa, aby osobitné pravidlá o konkurze a reštrukturalizácii finančných inštitúcií sa rovnako vzťahovali aj na prevádzkovateľa platobného systému a na centrálneho depozitára cenných papierov, čo sú špecializované finančné inštitúcie. Od zavedenia eura (1. 1. 2009) by bolo podstatne komplikované a limitované pôsobenie slovenských finančných inštitúcií pri vykonávaní obchodov s Eurosystémom a vykonávaní peňažných prevodov cez platobné systémy v EÚ (ktoré slúži a aj pre klientov finančných inštitúcií), keďže na zábezpeky pri týchto činnostiach by neboli uznávané a využiteľné aktíva nachádzajúce sa u slovenského prevádzkovateľa platobného systému alebo centrálneho depozitára cenných papierov. Osobitné komplikácie slovenským finančným inštitúciám by spôsobila predovšetkým nemožnosť využívať na zábezpeky cenné papiere vedené u slovenského centrálneho depozitára cenných papierov.

 **Gestorský výbor odporúča doplňujúci návrh schváliť.**

V.

 **Gestorský výbor** na základe stanovísk výborov k vládnemu návrhu **zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike** (tlač 717) vyjadrených v ich uzneseniach uvedených pod bodom **III.** tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm.  f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča Národnej rade Slovenskej republiky** vládny návrh **zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike** (tlač 717) **schváliť** v znení schválených pozmeňujúcich a doplňujúcich návrhov.

 **Spoločná správa** výborov Národnej rady Slovenskej republiky o prerokovaní vládneho návrhu **zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike** (tlač 717) **bola schválená uznesením Ústavnoprávneho výboru Národnej rady Slovenskej republiky z 20. októbra 2008 č. 497.** Týmto uznesením výbor zároveň poveril spravodajkyňu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

 Mojmír Mamojka

 predseda Ústavnoprávneho výboru

 Národnej rady Slovenskej republiky

V Bratislave 20. októbra 2008